Kari Amble

Kari Amble (født 1961) er en norsk journalist, kjent fra nyhetsprogram på NRK.Tor Kristiansen, —Ingen by slår Bergen i Bergens Tidende den 19. juli 2011.

Etter Fana gymnas studerte hun samfunnsfag og journalistikk ved Universitetet i Oslo og ble med i kvinneradioen Radio Orakel som i 1982 hadde startet på Blitzhuset.  Etter audition fikk hun begynne hos NRK i 1985, og ble en av fire som Einar Førde tok inn for å utvikle distriktsfjernsyn. Fra 1988 jobbet hun for NRK Hordaland i Bergen og var i 1991 programsekretær da hun ble programleder for det nye Vestlandsrevyen sammen med Arild Sondre Sekse og Dag Lindebjerg, og senere Steinar Birkeland, Elin Helgheim og Øyvind Egaas. Dette var NRKs første nyheter på fjernsyn fra distriktene (senere kom det ytterligere ti distriktssendinger), men tok fri på somrene, og da kunne Amble være utleid til Dagsrevyen.Rune Valderhaug, Vinter i alle kanaler i Bergens Tidende den 4. januar 1996. Hun ledet Bergen journalistlag fra rundt 1993 og var med i sentralstyret for Norsk Journalistlag. Høsten 1996 ble hun programleder og vaktsjef for Norge i dag, som NRK Hordaland hadde ansvaret for. Man satte sammen aktuelle filmklipp fra de ulike distriktskontorene og viste til seerne.Arild Berg Karlsen, Resirkulert fjernsyn i Bergens Tidende den 28. september 1996. Fra 2000 jobbet hun for NRKs Nyhetsblikk i Oslo.  

Dernest var hun 2002–2003 tilbake i Bergen, knyttet til Raftostiftelsen i Bergen. Fra 2004 til 2008 var hun ansatt i Bergens Næringsråd etter Trude Drevland som ble byråd for helsetjenester,Hvor ble de av? i Bergens Tidende den 27. oktober 2006. og senere ordfører i Bergen. Fra 2008 til 2020 var hun informasjons- og undervisningsleder for Raftostiftelsen. Ved skøytetinget på Gol i juni 2015 ble hun innvalgt som styremedlem i Norges Skøyteforbund som representant for Bergen Kunstløpklubb, og under skøytetinget i Bergen 11. juni 2017 ble hun gjenvalgt til samme styreplass i skøyteforbundet.

 Referanser 

Kategori:Norske kommunikasjonsfolk
Kategori:Norske TV-programledere
Kategori:Norske journalister
Kategori:NRK-journalister
Kategori:Programledere for NRK TV
Kategori:Alumni fra Fana gymnas
Kategori:Alumni fra Universitetet i Oslo
Kategori:Personer fra Bergen kommune